Diari Oficial de la Generalitat Valenciana


Sumari del DOGV 9086, del 18-05-2021 (2021/4304)

RESOLUCIÓ d'11 de març de 2021, del Servei Territorial d'Indústria i Energia de Castelló, per la qual s'atorga a Nedgia Cegas, SA, l'autorització administrativa i aprovació del projecte d'execució d'instal·lacions per a la xarxa de distribució de gas natural amb MOP 49,5 bar a l'empresa Tesany, SL, en el polígon industrial Casablanca, en el terme municipal de Moncofa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9086

Data del DOGV
:   18-05-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/4304


Data del document
:   11-03-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ d'11 de març de 2021, del Servei Territorial d'Indústria i Energia de Castelló, per la qual s'atorga a Nedgia Cegas, SA, l'autorització administrativa i aprovació del projecte d'execució d'instal·lacions per a la xarxa de distribució de gas natural amb MOP 49,5 bar a l'empresa Tesany, SL, en el polígon industrial Casablanca, en el terme municipal de Moncofa. [2021/4304]  
  
Fets  
Primer. En data 19 d'agost de 2020, presenta davant aquest Servei Territorial, Nedgia Cegas, SA, una sol·licitud d'autorització administrativa i aprovació de projecte d'execució d'instal·lacions per a la instal·lació de la xarxa de distribució de gas natural amb MOP 49,5 bar en l'empresa Tesany, SL, en el polígon industrial Casablanca, en el terme municipal de Moncofa, província de Castelló, expedient CBREDE/2020/3/12.  
Segon. En data 1 de setembre de 2020, presenta la liquidació de la taxa corresponent.  
Tercer. En data 16 de desembre de 2020, es remet a Nedgia Cegas, SA, un informe condicionat emés per l'Ajuntament de Moncofa amb el qual manifesta Nedgia Cegas, SA, la conformitat el 21 de desembre de 2020.  
En data 16 de desembre de 2020, es remet a Nedgia Cegas, SA, un informe condicionat emés per la Direcció General de Carreteres, Demarcació de Carreteres de l'Estat a la Comunitat valenciana, amb el qual manifesta Nedgia Cegas, SA, la conformitat el mateix el 21 de desembre de 2020.  
En data 29 d'octubre de 2020, es remet a Nedgia Cegas, SA, un informe condicionat emés per l'Ajuntament de Xilxes, al qual manifesta Nedgia Cegas, SA, objeccions. Amb data 7 de gener de 2021, es remet a l'Ajuntament de Xilxes les objeccions manifestades per Nedgia Cegas, SA, i contesta l'Ajuntament de Xilxes mitjançant un nou informe condicionat, amb el qual Nedgia Cegas, SA, presenta la conformitat el 8 de març de 2021.  
Quart. Ha sigut realitzada la informació pública, a què fan referència el capítol V del títol IV de la Llei 34/1998, de 7 d'octubre, del sector d'hidrocarburs, i el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, mitjançant els anuncis corresponents, publicats en el Butlletí Oficial de la Província de Castelló el 3 de novembre de 2020, en el Diari Oficial de la Generalitat Valenciana el 6 de novembre de 2020 i en els diaris El Periódico Mediterráneo i Levante de Castelló, el 23 de novembre i l'11 de desembre de 2020, respectivament, sense que s'haja presentat cap al·legació durant el període d'informació pública de la sol·licitud presentada.  
Cinqué. Nedgia Cegas, SA, es troba inscrita definitivament en la secció primera del Registre administratiu de distribuïdors, comercialitzadors i consumidors qualificats, amb àmbit d'actuació nacional.  
  
Sisé. Una vegada examinada la documentació aportada, amb data 9 de març de 2021 emet una proposta favorable de resolució la Secció d'Energia.  
  
Fonaments de dret  
Primer. Per aplicació de l'article 55, punt 1, apartat b de la Llei 34/1998, de 7 d'octubre, abans esmentada, les instal·lacions de distribució de gas natural requereixen l'autorització administrativa prèvia.  
Segon. Atés el que es disposa en el capítol V, «Distribució de combustibles gasosos per canalització», del títol IV, «Ordenació del subministrament de combustibles gasosos per canalització», de la Llei 34/1998, del sector d'hidrocarburs.  
Tercer. L'article 73.7 de la Llei 34/1998, de 7 d'octubre, estableix que les autoritzacions de construcció i explotació d'instal·lacions de distribució han de ser atorgades, preferentment, a l'empresa distribuïdora de la zona. En cas de no existir distribuïdor en la zona, s'atendran els principis de monopoli natural del transport i la distribució, xarxa única i de realització al menor cost per al sistema gasista.  
Quart. Atés el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i, en particular, la instrucció tècnica complementària ICG 01 «Instal·lacions de distribució de combustibles gasosos per canalització».  
  
Cinqué. D'acord amb l'article 70.1.a del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la construcció, ampliació, modificació i explotació de les instal·lacions gasistes requereixen autorització administrativa.  
Sisé. La instrucció i resolució d'aquest procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 7620, 22.09.2015), ja que la instal·lació objecte del procediment es troba íntegrament en territori de la Comunitat Valenciana, i no està enquadrada en les que són competència de l'Administració general de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs, i amb l'Ordre de 9 de febrer de 2001, de la Conselleria d'Indústria i Comerç, per la qual s'atribueixen competències en matèria d'autoritzacions administratives d'instal·lacions de transport, regasificació i distribució de combustibles gasosos per canalització.  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar a Nedgia Cegas, SA, l'autorització administrativa per a la instal·lació de la xarxa de distribució de gas natural amb MOP 49,5 bar a l'empresa Tesany, SL, en el polígon industrial Casablanca, en el terme municipal de Moncofa, província de Castelló, expedient CBREDE/2020/3/12.  
Actuacions i característiques principals:  
- Connexió inicial: connexió a una vàlvula a l'eixida d'una estació de regulació MOP 72/MOP 49,5 en el sector 2 de l'àrea terciària i industrial del terme municipal de Xilxes:  
Pressió: 49,5 bar  
Diàmetre: 6-  
- Conducció d'acer DN 6- en MOP 49,5 bar, que parteix del punt de connexió inicial en una vàlvula a l'eixida d'una estació de regulació MOP72/MOP49,5 en el sector 2 de l'àrea terciària i industrial del terme municipal de Xilxes i finalitzarà amb l'escomesa a Tesany, en el polígon industrial Casablanca en el terme municipal de Moncofa (L=1.520 m)  
  
- Connexió final: escomesa a la indústria Tesany en el terme municipal de Moncofa:  
Pressió: 49,5 bar.  
Diàmetre: 6-  
Pressupost: 165.598,86 euros  
  
Aquesta autorització s'empara en el que es disposa en la Llei 34/1998, de 7 d'octubre, del sector d'hidrocarburs, abans esmentada; en el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i en el Reial decret 919/2006, de 28 de juliol, la qual sotmesa a les condicions que figuren a continuació:  
Primera. El titular ha de constituir en el termini d'un mes, a partir de la data de la notificació d'aquesta resolució, una garantia per valor de 3.311,98 euros, import del dos per cent del pressupost de la instal·lació que figura en l'expedient de sol·licitud, segons assenyala l'article 82 del Reial decret 1434/2002 de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. Aquesta fiança s'ha de constituir en la Tresoreria del Servei Territorial de Castelló de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança s'ha de depositar en el Servei Territorial d'Energia de Castelló la carta de pagament-resguard emesa per la Tresoreria del Servei Territorial de Castelló de la Conselleria d'Hisenda i Model Econòmic. La fiança serà retornada al titular d'aquesta autorització, amb la sol·licitud prèvia, una vegada que el Servei Territorial d'Energia de Castelló formalitze l'acta de posada en servei de les instal·lacions a què es refereix aquesta resolució i l'interessat justifique el compliment de les obligacions derivades d'aquesta autorització.  
  
Segona. Nedgia Cegas, SA, ha de complir les obligacions que estrictament s'assenyalen en l'article 74, «Obligacions dels distribuïdors de gas natural», i en el punt 1 de l'article 83, «Obligacions i drets dels distribuïdors i comercialitzadors en relació amb el subministrament», de la Llei 34/1998, de 7 d'octubre, del sector d'hidrocarburs, i també en el punt 3 de l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. Especialment, està obligada a ampliar les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjudici del que resulte de l'aplicació del règim reglamentàriament establit per a les escomeses.  
  
Tercera. El titular d'aquesta autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del sector d'hidrocarburs, i també dels que s'assenyalen en l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Quarta. Aquesta autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del sector d'hidrocarburs.  
  
Cinquena. Aquesta autorització administrativa s'entén sense perjudicis i independentment de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que siguen aplicables i, especialment, les relatives a l'ordenació del territori i del medi ambient; tot això d'acord amb el que es disposa en l'article 73.4 de la Llei 34/1998, de 7 d'octubre.  
Sisena. La determinació de les tarifes i del règim econòmic que siguen aplicables per al subministrament de gas natural s'han de regir per les disposicions vigents en cada moment.  
Setena. Aquesta autorització s'atorga sense perjudici de tercers i deixant fora de perill els drets particulars.  
Huitena. Serà causa de revocació d'aquesta autorització administrativa l'incompliment de les condicions expressades, la variació substancial de les característiques descrites en la documentació presentada i que han determinat l'atorgament o una altra causa excepcional que ho justifique.  
Novena. La present autorització entrarà en vigor l'endemà de la data de la notificació.  
  
Segon  
Aprovar el projecte d'execució d'instal·lacions per a la instal·lació de la xarxa de distribució de gas natural amb MOP 49,5 bar a l'empresa Tesany, SL, en el polígon industrial Casablanca, en el terme municipal de Moncofa, província de Castelló, expedient CBREDE/2020/3/12. Les instal·lacions s'han de fer d'acord amb el projecte tècnic d'execució presentat en el Servei Territorial d'Energia de Castelló, i ha d'executar-se la xarxa de distribució de gas natural en el termini de dotze mesos comptadors a partir de la data de la notificació d'aquesta resolució, i l'execució de les instal·lacions autoritzades ha de complir el Reglament tècnic de distribució i utilització de combustibles gasosos i les seues instruccions tècniques complementàries ITC ICG 01 a 11, aprovat pel Reial decret 919/2006 de 28 de juliol, i també les disposicions i normes tècniques que en general siguen aplicables. Aquestes instal·lacions han d'estar previstes per a respondre als avanços tecnològics en el camp del gas i aconseguir proveïments flexibles i assegurances.  
  
Tercer  
Publicar i notificar aquesta resolució, d'acord amb el que s'estableix en l'article 81.5 del Reial decret 1434/2002 de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Direcció General d'Indústria i Energia (c/ Castán Tobeñas, 77 € 46892 València) en el termini d'un mes, comptador a partir de l'endemà de la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 11 de març de 2021.- El cap del Servei Territorial d'Indústria i Energia: Gerardo Nebot García.